הרכב נבנה באופן שישוגר מפני כדור הארץ מקופל בתוך אחד ממכלולי הטיל סטורן 5, ויישלף ממנו על ידי ה-CSM לאחר שיגיע למסלול TLI. ה-LM היה למעשה החללית הראשונה שתוכננה לטוס אך ורק בתנאי ריק - בשל כך לא היה בו צורך למבנה אווירודינמי והוא לא צויד במגיני חום.
הרכב תוכנן כך שישא שני אסטרונאוטים ממסלול סביב הירח אל פני הירח וחזרה למסלול סביבו. הוא הורכב משני שלבים - שלב נחיתה ושלב המראה. שלב הנחיתה כלל את מנוע הנחיתה ואת מערכות קיום החיים שנדרשו במשך השהייה על הירח. כמו כן הכיל תאי אחסון בהם אוחסנו כלי עבודה, מערכות מדעיות שהוצבו על הירח וכן את רכב הנדידה הירחי בשלוש משימות הירח האחרונות. שלב ההמראה היה בעצם תא הצוות של רכב הנחיתה והכיל את כל מערכות הבקרה והשליטה, מנוע ראשי להמראה, מנועים קטנים לתמרון ומערכות קיום חיים ששימשו רק בעת ההמראה מהירח אל חללית האם (תא הפיקוד/שירות). לאחר ההמראה מן הירח וההתחברות אל תא הפיקוד היה רכב הנחיתה "מושלך" ומתרסק על הירח.
בחוזה לבניית רכב הנחיתה זכתה חברת גראמן. עיכובים בתוכנית הניסוי של רכב הנחיתה הובילו לכך שהוא הפך לגורם שעלול היה לעכב את תוכנית אפולו כולה. רכב הנחיתה המאויש הראשון לא היה מוכן למשימת הניסוי סביב כדור הארץ שתוכננה לדצמבר 1968, אך התוכנית נמשכה כמתוכנן על ידי ביטול טיסת המבחן המאוישת השנייה של רכב הנחיתה.
במהלך משימת אפולו 13 שימש רכב הנחיתה כ"סירת הצלה" לאחר שהתפוצצות ארעה בתא השירות והוציאה את רובו מכלל שימוש. הצוות, שעבר אל רכב הנחיתה, השתמש במערכות קיום החיים שלו כדי לשרוד, ובמנוע שלו כדי להשיב את החללית למסלול מהיר אל כדור הארץ. במשימה זו הושלך תא השירות לפני שהושלך רכב הנחיתה.
רכב הנחיתה במשימת אפולו 11 כונה בקשר "עיט" על שם הציפור עיטם לבן-ראש
. שם זה הפך להיות מזוהה בציבור הרחב עם רכבי הנחיתה, למרות שלכל רכב נחיתה ניתן שם שונה.
מורביטון
משחקי 26
משחקי 26 הוא האלבום השביעי של הזמר היוצר, המלחין והמוזיקאי שלמה ארצי שיצא בנובמבר 1975.
הפקה.
האלבום יצא בעקבות מופע שהעלה ארצי באותה העת שנשא את אותו השם ("משחקי 26") והוקלט בשיתוף להקת "גברת תפוח" ואלדד שרים. שירי המופע והאלבום תיארו את חייו של ארצי, כוכב הפופ בן ה-26, וכללו שירי געגוע לילדות כ"שיר התנועה" ו"החברים הישנים", לצד שירים הומוריסטיים כ"המציל", "הבלדה על אפרים" ו"יוסי בן 26", שנכתב כשיר המשך לשירו של ע. הלל "יוסי, ילד שלי מוצלח". את המופע הפיק מוזיקלית אלדד שרים, שגם הלחין עבורו את השירים "בואו ונשחק משחק", "המזדנבות" (הנקרא בשם נרדף "המעריצות") ו"משחקי 26", שכתב ארצי, ואת "שיר אהבה" ("כשלא היה לך בית...") שכתב יהונתן גפן. אלבום זה יצא בתקופת שפל בקריירה של ארצי. השירים שבו לא הפכו ללהיטים והאלבום עצמו נשכח עם השנים, עד להוצאת המארז המיוחד שכלל את אלבומיו הראשונים של ארצי בשנות ה-70.
שירי האלבום.
משתתפים באלבום:
עיבודים, הפקה מוזיקלית, פסנתר, סינטיסייזר, אורגן, קלרינט, קולות: אלדד שרים
שירה: שלמה ארצי
תופים, כלי הקשה, קולות: שלמה חממי
גיטרה בס, קולות: הרצל "ציקי" בן-דרור
גיטרה סולו, קולות: בני וילנר
גיטרה מובילה, קולות: שוני בר-אילן
קולות: זזי שביט, רחל אביב, אורלי גופר
הוקלט באולפני "קולינור" ספטמבר-אוקטובר 1975
טכנאי הקלטה: יעקב מורנו, דודי רוזנטל, דני ווב
2011 ברוסיה
2011 ברוסיה הייתה השנה ה-20 להקמת המדינה לאחר פירוק ברית המועצות.
ספינת רקטות
ספינת רקטות (באנגלית: rocket vessel) הייתה אוניית מפרשים מלחמתית מן המאה ה-19, חמושה ברקטות. האונייה המפורסמת ביותר מסוג זה הייתה אה"מ "אֶרֶבּוּס", אשר בקרב בולטימור ב-1814 ירתה את הרקטות שמראה מעופן באוויר מונצח בהמנון האמריקאי, "הדגל זרוע הכוכבים", שכתב המשורר פרנסיס סקוט קי.
הצי המלכותי הבריטי השתמש בספינות רקטות גם בהתקפה על הצי הצרפתי בבולון-סור-מר ב-1806 ובקרב קופנהגן השני ב-1807. בקרב איל ד'אקס (Île-d'Aix) ב-1809 נטלו חלק לא פחות משלוש אוניות, שהותקנו במיוחד לירי רקטות: שני הקאטרים החמושים השכורים "קינג ג'ורג'" ו"נימרוד" והסקונר אה"מ "וויטינג" ("Whiting").
רקטות קונגריב (Congreve rocket) של אותה תקופה היו בלתי אמינות ומאוד לא מדויקות, ושימשו בעיקר כדי לזרוע פחד ובהלה לצד כלי הנשק היעילים מהם, כמו פגזי מרגמות שנורו מספינות הרעשה.
אה"מ "ארבוס" חומשה בסוללת רקטות של 32 ליטראות, שהותקנה מתחת לסיפון הראשי. הרקטות נורו דרך פתחים שנקרעו בדופן האונייה. אחדות מספינות הרקטות של הצי המלכותי היו סירות קטנות, שנשאו משגר רקטות קשור אל התורן, שהונף והורד באמצעות מעלנים (חבלים).
רכישות ומיזוגים
שיטת ד'אלמבר
אפטא היהודית
2012 ברוסיה
2012 ברוסיה הייתה השנה ה-21 להקמת המדינה לאחר פירוק ברית המועצות.
בני הנפילים
בני הנפילים (באנגלית: The Mortal Instruments) היא סדרת ספרי פנטזיה לנוער מאת קסנדרה קלייר בת שישה ספרים באנגלית. הספר האחרון יצא בעברית בשנת 2021. בסדר כרונולוגי, סדרת בני הנפילים היא השנייה מבין שלוש הסדרות בעולם ציידי הצללים, אך הראשונה שיצאה לאור. הסדרה עוקבת אחר קליירי פריי שמגלה קבוצת נפילים המחקרים כציידי צללים, בזמן שמגלה את עץ המשפחה שלה. ציידי הצללים מגנים על בני האדם הרגילים, המכונים גם "סתמיים" או "סתמצ'יקים", מפני כוחות אפלים מעבר לעולם.
הסדרה הפכה לפופולרית בז'אנר ספרי הרומנטיקה העל טבעית והפנטזיה המודרנית בספרי צעירים, אך קלייר בהתחלה לא תכננה לייעד את הסדרה לנוער. כשהתחילה לכתוב את "עיר של עצמות", היא לא ראתה את הספר כספר לצעירים, אלא כספר פנטזיה בראש ובראשונה, שבו הדמויות הראשיות הן נוער רק במקרה. כשהמוציא לאור פנה אליה במטרה לבקש ממנה לבגר מעט את הדמויות, היא מיד החליטה שהיא "רוצה לספר סיפור על דמויות בשלב הקריטי של החיים בין נערות לבגרות, שבו ההחלטות שנקבל יגדירו את עתידנו ולא את מי שאנחנו".
העיבוד הקולנועי והטלוויזיוני.
ב-10 ביוני 2010 הוכרז כי הולך לצאת סרט שיתבסס על עיר של עצמות. את התסריט כתבה ג'סיקה פוסטיגו ואת הסרט יביים הארלד זווארט.
ב-10 בדצמבר 2010, הוכרז רשמית כי לילי קולינס תשחק את תפקידה של קליירי פריי. במרץ 2011, ג'יימי קמפבל באוור, לוהק לתפקיד של ג'ייס. ג'ונתן ריס מאיירס לוהק לתפקיד וולנטיין, רוברט שיהאן לוהק כסיימון, ג'ימימה וסט לוהקה כאיזבל, קווין זגרס לוהק כאלק, וגודפרי גאו לוהק כמגנוס.
הצילומים התחילו ב-15 באוגוסט 2012. הסרט יצא ב-22 באוגוסט 2013. בסופו של דבר התוכניות לסרט המשך נגנזו, ובמקומו החלו הצילומים לתוכנית טלוויזיה בשם ציידי הצללים עם שחקנים חדשים.
ב-12 בינואר 2016 יצא הפרק הראשון של הסדרה ציידי הצללים, ב-2 בינואר 2017 יצא הפרק הראשון של העונה השנייה. ב-21 באוגוסט 2017 החלו צילומי העונה השלישית, שעלתה לאוויר ב-20 במרץ 2018. ב-4 ביוני 2018, במהלך הפגרה בין שני חלקי העונה השלישית, הוחלט על סיום הסדרה, עם תוספת של פרק בן שעתיים לסיכום (נוסף על פרקי העונה השלישית).
דמויות.
אמטיס הרונדייל (לשעבר גריימארק) - ציידת צללים. אחותו הגדולה של לוק. לאחר שלוק הפך לאיש זאב היא ניתקה איתו קשר, דבר אשר הצטערה עליו מאוד. הייתה נשואה בעברה לסטיבן הרונדייל, אביו האמיתי של ג'ייס. היא מתוארת כדומה ללוק, בעלת עיניים כחולות ושיער חום מאפיר אסוף לצמות. מאוחר יותר, בספר החמישי, תוכניתו של סבסטיאן (ג'ונתן כריסטופר מורגנשטרן) מצליחה והיא נאלצת לשתות מהגביע השחור, בו נמצא הדם של לילית. היא הופכת לציידת צללים חזקה ואפלה בלי רצון משלה, אחת מתוך רבים ששונו, נשלטת על ידי סבסטיאן.
השחמט בישראל
ניק קיינר-מדלי
ניק קיינר מדלי (באנגלית: Nik Caner-Medley; נולד ב-20 באוקטובר 1983, בבוורלי, מסצ'וסטס) הוא כדורסלן אמריקאי-אזרי המשחק בקבוצת פוס פרובנס באסקט. גובהו 2.03 מטר והוא משחק בעמדת הפאוור פורוורד.
קריירת תיכונים ומקצועית.
ניק סיים תיכון פורטלנד, שבמיין בשנת 2002. בין הישגיו היו מר כדורסל של מדינת מיין ושחקן השנה של מיין. השיא שלו היה כאשר קלע 51 נקודות נגד דרום פורטלנד, קלע 47 נקודות בכמה משחקים רצופים, היה משחק אחד עם 46, ועוד משחק עם 44 במהלך השנה האחרונה שלו בתיכון.
ניק קלע בממוצע 36.5 נקודות בשנת 2002 ו-26.8 נקודות בשנת 2001. הוא עדיין מחזיק בתואר של אלוף הנקודות של דירינג עם 1,641 נקודות והוא גם הוביל את אגודת דרום מערב מיין (SMAA) עם 15.7 ריבאונדים, יחד עם 4.2 חטיפות למשחק ו-4.6 אסיסטים.
בקיץ 2012 חתם קיינר מדלי לשתי עונות בקבוצת מכבי תל אביב, אך שוחרר לאחר עונה אחת.
בקיץ 2013 שיחק קיינר מדלי עונה אחת באוניקאחה מאלגה.
ביוני 2014 חתם בקבוצת אסטנה הקזחית, ב-2016 שיחק במשך עונה אחת במונקו מהליגה הצרפתית וביוני 2017 חתם על חוזה לשתי עונות באסטודיאנטס מדריד מליגת העל הספרדית.
2020 מכבי תל אביב החתימה לשתי עונות את ניק קיינר-מדלי.  הפורוורד בן ה-29 הגיע בעונה שעברה עם ולנסיה לגמר היורוקאפ לאחר שקלע 13.5 נק', לקח 6.4 ריב' ומסר 1.4 אס' בממוצע במפעל.  במשחק הגמר מול ריטאס וילנה קלע 23 נק' ולקח 11 ריב'.
שאלת רב (תוכנית טלוויזיה)
שאלת רב היא תוכנית טלוויזיה שבועית עם רב שעוסקת בענייני הלכה ויהדות, התוכנית שודרה בערוץ הראשון. עליית התוכנית החלה בימי מלחמת לבנון השנייה על מנת לפתור בעיות הלכתיות שנוצרו עקב שגרת החירום בעזרתו של הרב דוד לאו.
את התוכנית הגה, ערך והגיש מגיש הטלוויזיה שלומי גולדברג. שם התוכנית נגזר מהמושג שאלת רב הנערכת מול הרב באופן ויזואלי.